គណៈ​កម្មការ​មូលត្រ​កម្ពុជា

250pxពិធី​សម្ពោធ​​ទីស្នាក់ការ​គណៈកម្មការមូលត្រកម្ពុជា

គណៈកម្មការមូលត្រកម្ពុជាហៅកាត់ថា គ.ម.ក ត្រូវបានបង្កើតឡើងក្រោយពីច្បាប់មូលបត្ររដ្ឋ និងច្បាប់ស្ដីពីការបោះផ្សាយ និង ជួញ​ដូរ​មូលបត្រ​មហាជន​បាន​អនុម័ត​រួច​។ គ.ម.ក មាន គោលដៅគ្រប់គ្រងវិស័យមូលបត្រក្នុងព្រះរាជាណាចក្រកម្ពុជា ក្នុងគោលបំណងចូលរួមចំណែក ដល់ការអភិវឌ្ឍសេដ្ឋកិច្ចជាតិ និងសង្គម តាម​រយៈ​ការ​កៀរគរ​មូលធនពី សាធារ​ណជន ឫអ្នកវិនិយោគមូលបត្រ ដើម្បីឆ្លើយតបទៅនឹងតម្រូវការហរិញ្ញវត្ថុសម្រាប់ការវិនិយោគនៅកម្ពុជា។

 បេសកម្ម 

 បង្កើត និងរក្សាឲ្យមានទំនុកចិត្ដពីអ្នកវិនិយោគ នៅក្នុងព្រះរាជាណាចក្រកម្ពុជា តាមរយៈការ ការពារសិទ្ធិស្របច្បាប់ របស់អ្នកវិនិយោគ និងធានាឲ្យមានការបោះផ្សាយ និង​ការ​ជួញដូរ មូលបត្រប្រកបដោយសណ្ដាប់ ធ្នាប់ និង ត្រឹមត្រូវ។
 លើកកម្ពស់ការគ្រប់គ្រងទីផ្សារមូលបត្រឲ្យមានប្រសិទ្ធភាព និងជំរុញការអភិវឌ្ឍទីផ្សារនេះឲ្យមានសណ្ដាប់ធ្នាប់ និងរបៀបរៀបរយ។
 ជំរុញឲ្យមានភាពសម្បូរបែបនៃឧបករណ៍សញ្ជ័យ តាមរយៈការទិញមូលបត្រ និងឧបករណ៍ ហិរញ្ញវត្ថុផ្សេងទៀត។
 ជំរុញឲ្យមានការធ្វើវិនិយោគទុនពីបរទេស និងការចូលរួមក្នុងទីផ្សារមូលបត្រ នៅក្នុងព្រះរាជាណាចក្រកម្ពុជា។
 ជួយសម្រួលដល់ការធ្វើឯកជនភាវូបនីយកម្មសហគ្រាសសាធារណៈ នៅក្នុងព្រះរាជាណាចក្រកម្ពុជា។

 ប្រធានគណៈកម្មការ 

ប្រធានគណៈកម្មការមូលបត្រកម្ពុជា ជារដ្ឋមន្ដ្រីនៃក្រសួងសេដ្ឋកិច្ចនិងហិរញ្ញវត្ថុ។ ឯកឧត្តមបណ្ឌិតសភាចារ្យទេសរដ្ឋមន្ត្រី អូន ព័ន្ធមុនីរ័ត្ន​ ជាប្រធាន គ.ម.ក នាពេលបច្ចុប្បន្ន។

 សមាជិក​ គ.ម.ក 

គណៈកម្មការមួលបត្រកម្ពុជាដែលមានឯកឧត្តមឧបនាយករដ្ឋមន្រ្តី គាត ឈន់ រដ្ឋមន្រ្តីក្រសួងសេដ្ឋកិច្ច និងហិរញ្ញរត្ថុជាប្រធាន មាន​សមាជិក​ចំនួន​០៨​រូប​ដែល​មាន​អាណត្ដិ​រយៈ​ពេល០៥ឆ្នាំ។ សមាជិកទាំងនោះរួមមានៈ
 តំណាងក្រសួងសេដ្ឋកិច្ច និងហិរញ្ញវត្ថុមួយរូបដែលតំណាងដោយលោកជំទាវ ងួន សុខា រដ្ឋលេខាធិការនៃក្រសួងសេដ្ឋកិច្ច និងហិរញ្ញវត្ថុ
 តំណាងធនាគារជាតិនៃកម្ពុជាមួយរូបដែលតំណាងដោយលោកជំទាវ នាវ ច័ន្ទថាណា អគ្គទេសាភិបាលរងនៃធនាគារជាតិកម្ពុជា
 តំណាងក្រសួងពាណិជ្ជកម្មមួយរូបដែលតំណាងដោយលោកជំទាវ តឹករ៉េត កំរង រដ្ឋលេខាធិការនៃក្រសួងពាណិជ្ជកម្ម
 តំណាងក្រសួងយុត្ដិធម៌មួយរូប តំណាងដោយឯកឧត្តម កើត រិទ្ធ អនុរដ្ឋលេខាធិការក្រសួងយុត្តិធម៌
 តំណាងទីស្តីការគណៈរដ្ឋមន្រ្តីមួយរូបដែលតំណាងដោយ ឯកឧត្តម កឹម រ័ត្នវិសិដ្ឋ ទីប្រឹក្សា និងជានាយកខុទ្ទកាល័យឯកឧត្តមឧបនាយករដ្ឋមន្រ្តីទទួលបន្ទុកទីស្តីការគណៈរដ្ឋមន្រ្តី
 អ្នកជំនាញមកពីវិស័យឯកជនដែលមានបទពិសោធន៍វិស័យមូលបត្រ និងមានអព្យាក្រឹតភាពពីររូប ដែលតំណាងដោយលោកបណ្ធិត សាស្រ្តាចារ្យ សំ ឃង្ទី និងលោកសាស្រ្តាចារ្យបណ្ឌិត សំ សុខុម
 អគ្គនាយកនៃ គ.ម.ក ឯកឧត្តម ស៊ូ សុជាតិ

 ឯកសារយោង​ 
 គណៈកម្មការមូលបត្រកម្ពុជា

Category:ភ្នំពេញ